
RAPORT DE SPECIALITATE


Subsemnata Moraru Mariana,inspector de specialitate la SPLMSP, analizând cererea înregistrată sub nr. 18598/5.11.2025 depusă de Partidul Naţional Liberal – Organizaţia Judeţeană  Prahova prin care solicită prelungirea termenului contractului de închiriere nr. 19075/13.12.2016, am constatat următoarele:
	- contractul de închiriere nr. 19075/13.12.2016, este încheiat pe o perioadă de 3 ani şi, potrivit dispoziţiilor art. 4 din contract, termenul contractului poate fi prelungit, prin act adiţional, cu acordul părţilor;
- potrivit dispoziţiilor art. 26 din Legea nr. 334/2006 privind finanţarea activităţii partidelor politice şi a campaniilor electorale, republicată, autorităţile administraţiei publice centrale şi locale pot asigura spaţii pentru sediile centrale şi locale ale partidelor politice, precum şi terenurile aferente, la cererea motivată a acestora
- contractul a fost prelungit ultima oara prin actul aditional nr. 2/24390/21.12.2022 pentru o perioada de 3 ani, pana la data de 13.12.2025;
- prin HCL nr.90/2025, suprafata inchiriata a fost diminuata de la 39,61 mp la 19,45 mp,
	- prin prelungirea termenului contractului de închiriere se asigură continuitate în activitatea locatarului, exploatarea spaţiului închiriat, precum şi venit la bugetul local;
- locatarul s-a dovedit de bună credinţă şi a achitat la zi chiria stabilită.
	Având în vedere cele mai sus precizate consider iniţierea acestui proiect de hotărâre ca fiind necesară şi oportună.

